Sel talve oli Peterburis ka väga popp aerosoolvärvidega küll armastusavaldusi küll muid slõuganeid lumevallide peale lasta. Kui mõni neist oli vaimukas, siis enamasti nägi erkjas-sinine või oranž porises-lumises tänavapildis võrdlemisi grotsekne välja.    Täägimine (sodimine..) on siin tõesti üks ropult levinud vaba aja veetmise viise pisinoorte seas. Õhtusemal ajal liiklustihedamates kohtades võib näha punte ning kambakesi 13-16-aastaseid markeritega jooksmas seina juurest seina juurde.    No ja selliste "kunstnike" suhtumist näitab hästi näiteks ka mu oma kortermaja uks, mis nüüd kevadel sai üle värvitud värskelt (huvitav tava Venemaal - vana grafiti kaeti tuhmpunase värviga). Möödus 12 tundi, mille jooksul 'krunt' ära kuivas ning uksele ilmus  kolm erksavärvilist täägi autorite pseudonüümide näol. Grafiti-kultuurist on suuremas pildis tõesti raske rääkida.    Niipalju veel, et nüüd pärast Banksy filmi on päris paljud hirmsasti huvi hakanud tundma šabloonide vastu ning mõne kuu jooksul tekkis Kunstiakadeemia ümbrusesse ja koridoridesse päris mitu katsetust, millest paljud on juba saanud kevadiselt värske kihi majavärvi peale : )